Document ID: 32004R0734

Komisijas Regula (EK) Nr. 734/2004
(2004. gada 20. aprīlis),
ar ko saistībā ar Maltas pievienošanos Eiropas Savienībai nosaka pārejas posma pasākumus Regulas (EK) Nr. 2316/1999 piemērošanai attiecībā uz minimālo platību atbalsta pieteikumiem 2004./2005. tirdzniecības gadam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu un jo īpaši tā 2. panta 3. punktu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu un jo īpaši tā 41. panta pirmo daļu,
tā kā:
(1) Komisijas 1999. gada 22. oktobra Regula (EK) Nr. 2316/1999, kas nosaka sīki izstrādātus piemērošanas noteikumus Padomes Regulai (EK) Nr. 1251/1999, ar kuru izveido atbalsta sistēmu dažu laukaugu audzētājiem [1] paredz nosacījumus, ar kādiem piešķir platībatkarīgos maksājumus. Jo īpaši tajā ir noteikts minimālā platība, uz kuru var attiekties atbalsta pieteikums, proti, 0,3 hektāri.
(2) Maltā ir ļoti daudz nelielu saimniecību, kuru platība ir mazāka par 0,3 hektāriem. Lai nepieļautu, ka daudziem lauksaimniekiem ir liegts piedalīties atbalsta shēmā, jāļauj Maltas iestādēm noteikt mazāku minimālo platību 2004./2005. tirdzniecības gadam.
(3) Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Kā izņēmumu no Regulas (EK) Nr. 2316/1999 3. panta 1. punkta d) apakšpunkta Malta attiecībā uz platībatkarīgo maksājumu pieteikumiem var noteikt minimālo platību, kas 2004./2005. tirdzniecības gadam ir mazāka par 0,3 hektāriem.
2. pants
Šis lēmums stājas spēkā, ja stājies spēkā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgums un minētā līguma spēkā stāšanās dienā.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 20. aprīlī

Labels: 18
15
6